gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4000, del 16-05-2001 (2001/4070)

Informació pública del programa d'actuació integrada de la unitat d'execució delimitada al polígon VI, sector I, zona RU, i del polígon II, sector III, zona CTC, del sòl urbà (partida de la Barranquilla).
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4070


Organisme emissor
:   Ajuntament de Peníscola

Tipus de document
:   Anunci

Informació pública del programa d'actuació integrada de la unitat d'execució delimitada al polígon VI, sector I, zona RU, i del polígon II, sector III, zona CTC, del sòl urbà (partida de la Barranquilla). [2001/Q4070]
  
Mitjançant la Resolució d'aquesta Alcaldia, de data 17 d'abril de 2001, i de conformitat amb el que s'estableix en l'article 46.1 i 3 de la Llei Reguladora de l'Activitat Urbanística, se sotmet a informació pública pel termini de 20 dies, comptadors des de l'endemà de publicació d'aquest edicte en el Diari Oficial de la Generalitat Valenciana, el programa d'actuació integrada de la unitat d'execució delimitada al polígon VI, sector I, zona RU, i polígon II, sector III, zona CTC, del sòl urbà (partida de la Barranquilla), presentat per la mercantil Gestión Urbanística Corporación Medioambiental Bufete, SL (Gurcom BSL), i integrat pels documents següents: memòria, pla de reforma interior, document d'homologació i avantprojecte d'urbanització.
  
Durant aquest període, qualsevol persona interessada podrà formular al·legacions i alternatives tècniques al programa exposat al públic, així com presentar proposicions juridicoeconòmiques durant el termini dels cinc dies següents al venciment del termini anterior.
  
Aquests terminis es prorrogaran per 20 dies addicionals si, durant els 10 primers d'informació pública, alguna persona es compromet a presentar alguna alternativa tècnica substancialment distinta a la inicial. Aquesta pròrroga s'anunciarà al tauler d'anuncis de l'ajuntament i es comunicarà a aquelles persones que hagen presentat prematurament proposicions juridicoeconòmiques.
  
La documentació que integra el programa es podrà examinar al Negociat d'Urbanisme de la Secretaria General d'aquest ajuntament en el termini indicat, de dilluns a divendres, en horari d'oficina.
Diari Oficial de la Generalitat Valenciana


Sumari del DOGV 3984, del 23-04-2001 (2001/3279)

Informació pública del projecte d'electrificació complementari del d'urbanització de la unitat d'execució Beniopa 1.
--------------------------------------------------------------------------------------------------------------------

### Dades del document

Número de DOGV
:   3984

Data del DOGV
:   23-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3279


Organisme emissor
:   Ajuntament de Gandia

Tipus de document
:   Anunci

Informació pública del projecte d'electrificació complementari del d'urbanització de la unitat d'execució Beniopa 1. [2001/Q3279]
  
Mitjançant el Decret de l'Alcaldia de 14 de març de 2001, s'ha sotmés a informació pública, pel termini de 20 dies, el projecte d'electrificació complementari del d'urbanització de la unitat d'execució Beniopa 1. Durant aquest període l'expedient es podrà consultar a les dependències d'Urbanisme de l'ajuntament i formular-se al·legacions.
Diari Oficial de la Generalitat Valenciana


Sumari del DOGV 4068, del 21-08-2001 (2001/8397)

Informació pública de l'alternativa tècnica per al desenvolupament de la unitat d'execució UE-2 La Sella del sector P-1.
------------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8397


Organisme emissor
:   Promocions Denia, SL

Tipus de document
:   Anunci

Informació pública de l'alternativa tècnica per al desenvolupament de la unitat d'execució UE-2 La Sella del sector P-1. [2001/F8397]
  
A la notaria de Miguel Giner Albalate, al carrer del Marqués de Campo, número 35, entresòl, de Dénia (Alacant), es troba protocol·laritzada amb el número 2.355 l'alternativa tècnica presentada per Promociones Denia, SL, per al desenvolupament de la unitat d'execució UE-2 La Sella del sector P-1. L'esmentada alternativa tècnica consta dels següents documents: delimitació de la unitat d'execució i projecte d'urbanització. Aquest document d'acord amb el que es preveu en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La present informació pública té caràcter de simultani concurs públic per a la selecció de l'urbanitzador de la unitat d'execució esmentada. Aquests documents seran exposats al públic amb el seu expedient complet a la citada notaria i a l'Ajuntament de Dénia per un període de 20 dies, comptats a partir de l'endemà de la publicació d'aquest anunci en el Diari Oficial de la Generalitat Valenciana, amb la finalitat que s'hi puguen formular al·legacions, propostes juridicoeconòmiques en competència i alternatives tècniques.
Diari Oficial de la Generalitat Valenciana


Sumari del DOGV 3926, del 26-01-2001 (2001/503)

Informació pública de l'alternativa tècnica de programa per al desenvolupament de l'actuació integrada de la unitat d'execució número 15, del PGOU de Rocafort (València).
--------------------------------------------------------------------------------------------------------------------------------------------------------------------------

### Dades del document

Número de DOGV
:   3926

Data del DOGV
:   26-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/503


Organisme emissor
:   Ketch Promotores, SL

Tipus de document
:   Anunci

Informació pública de l'alternativa tècnica de programa per al desenvolupament de l'actuació integrada de la unitat d'execució número 15, del PGOU de Rocafort (València). [2001/X503]
  
La mercantil Ketch Promotores, SL, ha formulat alternativa tècnica de programa per al desenvolupament de l'actuació integrada, de la unitat d'execució núm. 15, del PGOU de Rocafort, que inclou avantprojecte d'urbanització, a l'empara del que preveu l'art. 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'art. 48 en relació amb l'art. 46 de la llei esmentada, s'escau sotmetre el programa esmentat a informació pública pel termini de 20 dies hàbils, comptador a partir de l'endemà de la publicació d'aquest anunci en el Diari Oficial de la Generalitat Valenciana.
  
S'hi fa constar que prèviament s'ha dipositat a l'Ajuntament de Rocafort, una còpia de la documentació i s'ha remés avís als qui figuren al cadastre com a titulars de drets afectats per l'actuació proposada.
  
Durant el termini esmentat, s'hi podran formular al·legacions, així com altres alternatives tècniques de programa, que vulguen competir amb l'exposada, així com proposicions juridicoeconòmiques per a executar qualsevol de les iniciatives. Les proposicions juridicoecoòómiques, ee presentaran durant els cinc dies següents al venciment del termini adés esmentat. Aquests terminis quedaran prorrogats per 20 dies addicionals si durant els primers 10 dies d'informació pública, cap persona es compromet de presentar alternativa tècnica substancialment distinta a la inicial i en presta caució. Les alternatives tècniques, al·legacions i proposicions juridicoeconòmiques que vulguen competir amb l'exposada al públic, podran presentar-se dins dels terminis esmentats, a l'Ajuntament de Rocafort.
  
Igualment, s'hi fa constar que qualsevol persona podrà comparèixer en els terminis esmentats, a la Notaria del senyor Carlos Salto Dolla, sítia a València, carrer de Pérez Pujol núm. 5-2ª, per obtenir còpia de l'acta de protocol·lització de l'alternativa i projecte que l'acompanya, o sol·licitar que aquesta els siga exhibida, en horari de 10.00 a 14.00 hores i 18.00 a 20.00 hores, en dies hàbils.
Diari Oficial de la Generalitat Valenciana


Sumari del DOGV 4085, del 13-09-2001 (2001/8926)

Informació pública de la modificació d'estatuts de l'organització empresarial denominada Federació Educació i Gestió de la Comunitat Valenciana.
------------------------------------------------------------------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8926


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la modificació d'estatuts de l'organització empresarial denominada Federació Educació i Gestió de la Comunitat Valenciana. [2001/Q8926]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut dipositada en aquesta oficina pública, adscrita a la Direcció General de Treball i Seguretat Laboral, l'acta de modificació d'estatuts de l'organització empresarial denominada Federació Educació i Gestió de la Comunitat Valenciana, que fou aprovada per l'Assemblea General extraordinària en data 26 de maig de 2001 pel vot favorable de tots els assistents, i consisteix a modificar els estatuts socials, adjuntant-hi la nova redacció.
  
S'hi dipositen els estatuts socials i firmen l'acta de modificació el senyor Mario Torres París, com a secretari, i un altre.
Diari Oficial de la Generalitat Valenciana


Sumari del DOGV 4076, del 31-08-2001 (2001/8602)

CORRECCIÓ d'errades de l'Ordre de 13 d'agost de 2001, de la Conselleria d'Economia, Hisenda i Ocupació, per la que s'incrementen els crèdits màxims consignats en l'Ordre de 15 de febrer de 2001, per a finançar els programes d'Escoles Taller, Cases d'Oficis, unitats de Promoció i Desenvolupament i els centres d'Iniciativa Empresarial i els tallers d'Ocupació per a l'exercici 2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4076

Data del DOGV
:   31-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8602


Data del document
:   27-08-2001

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * accés a la professió
    * ajuda pública
    * suport econòmic
    * ensenyament professional
    * formació professional
    * ajuda a l'ocupació

CORRECCIÓ d'errades de l'Ordre de 13 d'agost de 2001, de la Conselleria d'Economia, Hisenda i Ocupació, per la que s'incrementen els crèdits màxims consignats en l'Ordre de 15 de febrer de 2001, per a finançar els programes d'Escoles Taller, Cases d'Oficis, unitats de Promoció i Desenvolupament i els centres d'Iniciativa Empresarial i els tallers d'Ocupació per a l'exercici 2001. [2001/8602]
  
Una vegada publicada l'Ordre de 13 d'agost de 2001 esmentada en el Diari Oficial de la Generalitat Valenciana núm. 4067 de 20 d'agost de 2001, s'han observat les errades que s'indiquen tot seguit i que són objecte de la corresponent rectificació:
  
En l'article únic.
  
On diu:
  
«5.183.052.369 de pessetes (5.369.946,99 euros)»
  
Ha de dir:
  
«3.558.081.220 de pessetes (6.010.121,04 euros)»
  
València, 27 d'agost de 2001
  
El conseller d'Economia, Hisenda i Ocupació
Diari Oficial de la Generalitat Valenciana


Sumari del DOGV 4095, del 27-09-2001 (2001/9427)

RESOLUCIÓ de 13 de setembre de 2001, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4095

Data del DOGV
:   27-09-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/9427


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 13 de setembre de 2001, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional. [2001/S9427]
  
El Tribunal Superior de Justícia de la Comunitat Valenciana ha reclamat a esta unitat administrativa l'expedient referit al procediment que es descriu:
  
Recurrent:
  
José Ángel Molina Carmona.
  
Interessats:
  
Els participants en el concurs oposició per a ingrés en el cos de professors d'Ensenyament Secundari, especialitat Economia, convocat per Ordre de 10 d'abril de 2000, de la Conselleria de Cultura, Educació i Ciència (DOGV de 13.04.2000).
  
Descripció:
  
Recurs contenciós administratiu interposat contra la Resolució de 18 d'octubre de 2000, de la Direcció General de Personal de la Conselleria de Cultura i Educació, per la qual es nomenen funcionaris en pràctiques dels cossos de professors d'Ensenyament Secundari i professors tècnics de Formació Professional als aspirants seleccionats en el marc del procediment selectiu convocat per Ordre de 10 d'abril de 2000.
  
Referència del Jutjat:
  
Recurs contenciós administratiu número 771/2001.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda trametre al Tribunal Superior de Justícia de la Comunitat Valenciana l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3992, del 04-05-2001 (2001/3933)

Notificació per compareixença.
------------------------------

### Dades del document

Número de DOGV
:   3992

Data del DOGV
:   04-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3933


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificació per compareixença. [2001/M3933]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció de la Llei 66/1997, de 30 de desembre, i havent-se intentat la notificació als interessats dues vegades, sense que haja sigut possible practicar-la per causes no imputables a l'administració tributària, es posa de manifest, mitjançant aquest anunci, que es troben pendents de notificar els actes l'interessat i el procediment dels quals s'especifiquen a continuació:
  
NIF: 78489673I
  
Cogoms i nom: García López, Miguel Ángel.
  
Clau liquidació o justificant: V2236833084081224
  
Procediment: actes proc. r.
  
Fase: constrenyiment.
  
Administració: Tenerife.
  
NIF: 27342931Q
  
Cognoms i nom: García López, Miguel Ángel.
  
Clau liquidació o justificant: I0271414646467511
  
Procediment: actes proc. r.
  
Fase: constrenyiment.
  
Administració: Tenerife.
  
NIF: 39512533M
  
Cognoms i nom: García López, Miguel Ángel.
  
Clau liquidació o justificant: R1191358589313536
  
Procediment: actes proc. r.
  
Fase: constrenyiment.
  
Administració: Tenerife.
  
NIF: 66281752H
  
Cognoms i nom: García López, Miguel Ángel.
  
Clau liquidació o justificant: S2939798276204519
  
Procediment: actes proc. r.
  
Fase: constrenyiment.
  
Administració: Tenerife.
  
Òrgan responsable: Dependència de Recaptació de l'AEAT de Santa Cruz de Tenerife.
  
Lloc de compareixença: avinguda de José Antonio, 8. Santa Cruz de Tenerife.
  
En virtut de l'anterior, dispose que els subjectes passius obligats tributaris indicats anteriorment o els seus representants degudament acreditats hauran de comparéixer en el termini de 10 dies, comptats des del següent al de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, al lloc que s'indica, a l'efecte de practicar les notificacions dels actes esmentats.
  
Així mateix, s'avisa als interessats que, si no compareixen en el termini esmentat, la notificació s'entendrà produïda a tots els efectes legals des del dia següent al del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 4042, del 13-07-2001 (2001/6187)

Expedient número 3TVC40607/2001. Notificació.
---------------------------------------------

### Dades del document

Número de DOGV
:   4042

Data del DOGV
:   13-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6187


Organisme emissor
:   Conselleria de Benestar Social

Tipus de document
:   Anunci

Expedient número 3TVC40607/2001. Notificació. [2001/S6187]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia al c/ Baró de Càrcer, 36, de 09.00 a 14.00 hores.
  
Expedient número: 3TVC40607/2001.
  
Interessat: senyora Bárbara Fornes Ginard.
  
Últim domicili conegut: c/ Rompehielos, núm. 3-7a 46955 València.
  
Resolució núm. 36/9260FEW, de data 2 de maig de 2001, de la directora territorial de Benestar Social, en la qual s'adopten acords d'interés per a l'interessat.
  
Se li adverteix que contra aquesta resolució d'arxiu, que no esgota la via administrativa, es pot interposar recurs d'alçada en el termini d'un mes des de la seua notificació, davant la Direcció General de la Família, Menor i Adopcions, d'acord amb el que preveuen els articles 114 i 115 de la Llei 30/1992, de 26 de novembre, modificada per la Llei 4/1999, de 13 de gener i es podrà interposar el recurs en aquesta direcció territorial o davant l'òrgan competent per a resoldre'l, sense perjudici que es puga interposar qualsevol altre recurs que estime pertinent.
Diari Oficial de la Generalitat Valenciana


Sumari del DOGV 3991, del 03-05-2001 (2001/3713)

Informació pública l'acord d'aprovació definitiva de la reparcel·lació de la zona centre del municipi de Senyera.
-----------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3713


Organisme emissor
:   Ajuntament de Senyera

Tipus de document
:   Anunci

Informació pública l'acord d'aprovació definitiva de la reparcel·lació de la zona centre del municipi de Senyera. [2001/Q3713]
  
El Ple de l'Ajuntament, en la sessió del dia 23 de març del 2001, va acordar aprovar definitivament el projecte de reparcel·lació de la zona centre d'aquest municipi.
  
En aquest acord es va aprovar la modificació de la titularitat de la finca adjudicada a Imagen de Vanguardia, SL, i que correspon als actuals propietaris, Juan Carlos Beltrán Vayá i la seua esposa, Francisca María Momparler Orta.
  
Cosa que es fa pública perquè se'n prenga coneixement, segons el que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4052, del 27-07-2001 (2001/7206)

Concurs públic per a l'execució de l'obra denominada Construcció centre de transformació 400 kvas per donar servei a piscina coberta i descoberta, i l'elaboració del projecte tècnic d'execució corresponent de l'Ajuntament d'Alaquàs.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/7206


Data del document
:   26-06-2001

Organisme emissor
:   Ajuntament d'Alaquàs

Tipus de document
:   Concurs

Descriptors 

:   * Alaquàs
    * contracte de serveis

Concurs públic per a l'execució de l'obra denominada Construcció centre de transformació 400 kvas per donar servei a piscina coberta i descoberta, i l'elaboració del projecte tècnic d'execució corresponent de l'Ajuntament d'Alaquàs. [2001/X7206]
  
De conformitat amb el que disposa l'article 78 del text refós de la Llei de Contractes de les Administracions Públiques, s'anuncia concurs públic, per adjudicar la realització del projecte tècnic següent:
  
Objecte: execució de l'obra denominada Construcció centre de transformació 400 kvas per donar servei a piscina coberta i descoberta, i l'elaboració del projecte tècnic d'execució corresponent.
  
Tipus de licitació: 54.615.521 pessetes (63.106,27 euros).
  
Fiances: definitiva 4% del preu del contracte.
  
Termini d'execució: el que conste en la proposta del projecte d'execució presentada.
  
Expedient: el plec de condicions particulars, economicoadministratives, estarà de manifest a la Secretaria General, Negociat de Contractació de 9 a 14 hores.
  
Presentació de proposicions: al Negociat de Contractació, de 9 a 14 hores, fins a les 14 hores del vint-i-sisè dia natural, comptador des de l'endemà de la publicació d'aquest anunci en el Diari Oficial de la Generalitat Valenciana.
  
Obertura de pliques: s'efectuarà a les 13 hores del quinzè dia hàbil següent al d'acabament del termini de presentació de proposicions, al despatx de l'Alcaldia.
  
Documentació a presentar: els licitadors hauran d'aportar la documentació exigida en la clàusula 12ª del plec de condicions economicoadministratives, d'acord al model que es conté en el plec esmentat.